
Mestský súd Bratislava II 23P/6/2024 1224200167 17. 07. 2024 Mgr. Tamara Ondrušková ECLI:SK:MSBA2:2024:1224200167.4
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou Mgr. Tamarou Ondruškovou vo veci navrhovateľky - manželky: R.. N. M., B.., L.. K., I.. XX.XX.XXXX, G. Z. O. XX, Z., právne zastúpená: Advokátska kancelária JUDr. PhDr. Eva Kerekešová, so sídlom Tobrucká 7, Bratislava, IČO: 43 646 832, a manžela navrhovateľky: R.. B. M., I.. XX.XX.XXXX, G. Z. Š. XX, Z., právne zastúpený: JUDr. Jana Mikušová, advokátka, členka združenia: Advokátska kancelária bratis.law, so sídlom Seberíniho 1, Bratislava, v konaní o rozvod manželstva a úpravu výkonu rodičovských práv a povinností na čas po rozvode manželstva k maloletému dieťaťu: F. M., I.. XX.XX.XXXX, zastúpený kolíznym opatrovníkom: Úrad práce, sociálnych vecí a rodiny Bratislava, odbor sociálnych vecí a rodiny, oddelenie sociálnoprávnej ochrany detí a sociálnej kurately, so sídlom Vazovova 7/A, 816 16 Bratislava, takto rozhodol: I. Súd manželstvo účastníkov: R.. N. M., B.., L.. K., I.. XX.XX.XXXX a R.. B. M., I.. XX.XX.XXXX, uzavreté dňa XX.XX.XXXX, zapísané v knihe manželstiev matričného úradu Z. R., vo zväzku XX, ročník XXXX, strana XXX, poradové číslo XXX, rozvádza. II. Súd schvaľuje rodičovskú dohodu v nasledovnom znení: Maloletý F. M.S., I.. XX.XX.XXXX sa na čas po rozvode manželstva zveruje do osobnej starostlivosti matky. Styk otca s maloletým sa neupravuje. Zastupovať maloletého a spravovať jeho majetok sú oprávnení obaja rodičia. Otec sa zaväzuje prispievať na výživu maloletého F. výživným vo výške 700,- eur mesačne, ktoré bude uhrádzať vždy do 15-teho dňa v mesiaci, vopred, k rukám matky. III. Súd návrh v časti návrhu manželky na určenie vyživovacej povinnosti manžela voči manželke zastavuje. IV. Žiaden z účastníkov nemá nárok na náhradu trov konania. odôvodnenie: Podľa § 221 písm. a) zákona č. 160/2015 Z. z. Civilný sporový poriadok v znení neskorších predpisov v spojení s § 2 ods. 1 zákona č. 161/2015 Z. z. Civilný mimosporový poriadku v znení neskorších predpisov písomné vyhotovenie tohto rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa na pojednávaní, na ktorom bol rozsudok vyhlásený práva na podanie odvolania vzdali (§ 368 CSP).
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona, ak ide o rozhodnutie o výchove maloletých detí, návrh na súdny výkon rozhodnutia.

